Dermatitis seborea

Dermatitis seborea (bahasa Inggeris Seborrhoeic eczema / Seborrheic dermatitis) merupakan sejenis penyakit kulit yang disebabkan oleh kulat. Masalah ini mampu menjangkiti kulit kepala, muka, dan tubuh menyebabkan kulit merah, bersisik, berkeruping, gatal, dan merah. Ia biasanya menyerang kawasan kulit yang kaya dengan kelenjar-sebum.

 Punca 
Punca dermatitis seborea masih tidak diketahui dengan tepat, sungguhpun banyak faktor telah dikaitkan. Yis yang banyak terdapat, Malassezia furfur (dahulunya dikenali sebagai Pityrosporum ovale) mungkin terbabit, mungkin juga disebabkan oleh faktor genetik, persekitaran, ketidakseimbangan hormon dan faktor imunisasi tubuh (tahap kerintangan terhadap jangkitan).Am Fam Physician 2000;61:2703-10,2713-4 Pandangan yang meletakkan dermatitis seborrhoeik ini disebabkan oleh jangkitan kepada kulat yis masih lagi dalam pengesahan. Mereka yang menghidap dermatitis seborea mempunyai tindakbalas epidermis tidak baik kepada jangkitan, dengan kulit menjadi radang dan berkeruping.

200px|kiri|thumb|Serangan dermatitis seborea akut pada kulit kepala.

Bagi kanak-kanak, pengambilan vitamin A berlebihan mampu menyebabkan dermatitis seborea. kekurangan biotin, pyridoxine (vitamin B6) dan riboflavin (vitamin B2) mungkin juga merupakan penyebab.

 Kehilangan rambut 
Kesan sampingan kepada keradangan mungkin termasuk kehilangan rambut sementara. Sekiranya ia berlarutan tanpa dirawat bagi tempoh jangka masa yang lama, kehilangan rambut kekal mungkin berlaku akibat kerosakan folikle rambut.

 Rawatan 
Sabun dan detergen seperti sodium laureth sulfate mungkin menyebabkan masalah kian buruk, sisa SLS akan mengikat kelembapan diatas kulit, dan sifat SLS yang kering akan menyebabkan ia mengeluap dan memburukkan lagi keadaan.  Oleh itu terdapat beberapa rawatan alternatif lain yang mungkin boleh dijadikan ikhtiar.

Pakar dermatologi mengesyorkan rawatan syampu yang mengandungi sisa arang, ciclopiroxolamine ketoconazole, selenium sulfida, atau zinc pyrithione. Untuk jangkitan yang lebih teruk, keratolitik seperti asid salisilik atau persediaan arang boleh digunakan untuk membuang lebihan sisik kulit. Cecair sapuan terbinafine dengan kepekatan (1%) ditunjukkan mampu merawat masalah dengan efektif khususnya dalam rawatan di kulit kepala, losyen yang mengandungi asid hidroksi alfa atau kortikosteroid (seperti fluocinolone acetonide). Losyen sapuan Pimecrolimus kadang-kala diberika oleh doktor.

Rawatan kroik dengan menggunakan sapuan kortikosteroid mungkin dapat membawa kepada perubahan kekal kepada kulit, seperti atrofi dan telangiectasia.

Rawatan sinar lembayung UV-A dan UV-B dapat merencat pertumbuhan M. furfur, walaubagaimanapun, pesakit mesti mengilakkan diri dan kulit dari terdedah kepada sinaran cahaya matahari berlebihan kerana jika tidak ia akan menyebabkan kulit merengsa dan pigmentasi berlebihan.

Pesakit yang mendapat dermatitis seborrhoeik kemungkinan besar akan mendapat faedah dari mengambil makanan tambahan berasaskan biotin. Gunakan humidifier dirumah dan bilik tidur bagi meningkatkan tahap kelembapan, sapukan pelembab kulit yang berasaskan bijirin, kurang berminyak atau tidak berminyak. Minyak zaitun dengan bio oil digalakkan.

 Rawatan berasaskan tumbuhan 

Organisasi Kesihatan Sedunia mengatakan gel Aloe vera menurut perhitungan kajian saintifik sesuai dijadikan rawatan tradisioal kepada masalah dermatitis Seborrhoeik.

 Arctium lappa (Burdock) oil
 Chelidonium majus (Celandine)
 Glycyrrhiza glabra (Licorice)
 Melaleuca spesies (Tea tree) 
 Plantago (Plantain) species
 Symphytum officinale (Comfrey)
 Zingiber officinale (Ginger) root juice

 Lihat juga 
 Echinopsis peruviana

 Rujukan 

 Pautan luar 
 Seborrhoeic Dermatitis at DermNet
 Seborrheic Dermatitis: An Overview - July 1, 2006 -- American Family Physician
 Forum Dermatitis Seborea

Kategori:Penyakit kulit
Kategori:WPPER